Interes mare pentru vaccinare la Blaj. Oamenii stau la coadă pe ploaie să se imunizeze.
Oamenii stau la coadă pe ploaie să se vaccineze la Blaj. Primele doze au fost epuizate până la ora 11.00. În acest weekend, autoritățile din județul Alba au organizat un centru de vaccinare drive-thru la Alba-Iulia.
Oamenii stau la coadă pe ploaie, în Blaj, județul Alba, să se vaccineze. Primele doze au fost epuizate înainte de orele prânzului, astfel că DSP Alba a trimis în regim de urgență altele.La Blaj, oamenii au așteptat în ploaie să se vaccineze, iar prezența a întrecut așteptările autorităților. Cele 200 de doze de vaccin estimate a fi folosite duminică s-au terminat până la ora 11.00."La solicitarea autorităților și echipei de vaccinare, DSP Alba a trimis în regim de urgență încă 500 de doze. La acest moment sunt peste 600 de persoane vaccinate la Blaj", se arată pe pagina oficială a platformei naționale de informare cu privire la vaccinarea împotriva COVID-19. În acest weekend, autoritățile din județul Alba au organizat un centru de vaccinare drive-thru la Alba-Iulia și cinci evenimente speciale la Blaj, Cugir, Sebeș, Teiuș și în comuna Ciugud.